**OBRAZLOŽITEV**Prof. dr. Rok Romih se ukvarja z raziskovanjem struktur in funkcij epitelijskih celic, celično biologijo urotelija, diferenciacijo celic, vezikularnih transportov, regeneracijo in karcinogenezo. Razvil je nove metode elektronske mikroskopije. Objavil 46 znanstvenih člankov, številne povzetke na kongresih in bil petkrat vabljeni predavatelj na mednarodnih konferencah.   
  
Je predavatelj na dodiplomskem in podiplomskem študiju, soavtor sedmih učbenikov in ostalega študijskega gradiva, mentor pri diplomah in enem doktoratu.  
Izpopolnjeval se je v tujini na Univerzah v Münstru, Veroni, Dunaju, New Yorku in Lozani. Je vodja bilateralnih projektov med Slovenijo in Združenimi Državami Amerike, Finsko in Brazilijo.  
  
Od leta 2009 je vodja raziskovalnega programa Diferenciacija urotelijskih celic. Med letoma 2003 in 2013 je bil predsednik Slovenskega društva za mikroskopijo. Je član Programskega sveta in koordinator znanstvenega področja Medicina - temeljna usmeritev doktorskega programa Biomedicina.